**KLAIPĖDOS MIESTO SAVIVALDYBĖS**

**EKONOMINĖS PLĖTROS PROGRAMOS (Nr. 02) APRAŠYMAS**

|  |  |
| --- | --- |
| **Biudžetiniai metai** | 2022-ieji metai |
| **Asignavimų valdytojas** | Savivaldybės administracija |
| **Programos pavadinimas** | **Ekonominės plėtros programa** | **Kodas** | **02** |
| **Ilgalaikis prioritetas** **(pagal KSP)** | Pažangi, konkurencinga ir subalansuota miesto ekonominė plėtraSocialinės įtraukties didinimas, įgalinant bendruomeniškumą ir stiprinant vietos savivaldą | **Kodas** | **I****II** |
| **Šia programa įgyvendinamas savivaldybės strateginis tikslas** | Didinti miesto konkurencingumą, kryptingai vystant infrastruktūrą ir sudarant palankias sąlygas verslui  | **Kodas** | **01** |
| **Programos tikslas** | Sudaryti palankias sąlygas turizmui ir verslui vystytis Klaipėdos mieste | **Kodas** | **01** |
| **Tikslo įgyvendinimo aprašymas:**Pagrindinis Klaipėdos miesto konkurencinis pranašumas turistiniame kontekste – teikiamų turizmo paslaugų pasiūlos įvairovė ir išskirtinumas. Turizmo informacijos sklaidą Klaipėdos mieste vykdanti bei turizmo paslaugas koordinuojanti įstaiga lankytojams pristato platų turizmo paslaugų asortimentą: platų spektrą pažintinių ir pramoginių ekskursijų, didelę edukacinių programų įvairovę, aktyvias laisvalaikio, sportines pramogas ir veiklas. Klaipėdos miestas, turėdamas tarp Baltijos jūros šalių sparčiausiai besivystantį jūrų uostą, tampa solidžiu jūrinio turizmo rinkos dalyviu. Kruizinės infrastruktūros vystymas ir plėtra lemia kruizinių laivų bei jais atvykstančių turistų skaičiaus augimą. Siekiama sudaryti palankias sąlygas verslui kurti ir plėtoti, didinti gyventojų įsidarbinimo galimybes. Skatinamas smulkusis ir vidutinis verslas, kuris yra vienas iš svarbiausių ekonomikos augimo bei konkurencingumo veiksnių, turintis poveikį ūkio raidai, naujų darbo vietų kūrimui ir socialiniam stabilumui. Jūrų transportas stipriai veikia miesto ekonominį ir socialinį vystymąsi, didina miesto konkurencingumą ir patrauklumą investicijoms.**01 uždavinys. Plėtoti turizmo ir rekreacijos infrastruktūrą bei paslaugas.***Klaipėdos miesto turizmo informacinės sistemos plėtojimas.*Toliau bus siekiama gerinti Klaipėdos miesto turizmo infrastruktūrą, turistams pritaikant ir atveriant vis daugiau Klaipėdos miesto objektų, paslaugų kokybę bei prieinamumą, investuojant į inovatyvias informacijos sklaidos priemones bei didinti Klaipėdos miesto žinomumą įgyvendinant tikslines rinkodaros kampanijas Lietuvoje ir užsienyje. *Atvykstamojo ir vietinio turizmo skatinimo Klaipėdoje programos įgyvendinimas.* Turizmo informacijos teikimas yra pagrindinė priemonė supažindinti turistus su miestu, jame esančiais lankytinais objektais, teikiamų paslaugų įvairove. Išsamus ir inovatyvus mieste teikiamų paslaugų pristatymas skatina atvykusius turistus ilgiau pasilikti mieste, todėl ir toliau bus gerinama nemokamos informacijos sklaidos infrastruktūra bei prieinamumas miesto svečiams: Klaipėdos turizmo ir kultūros informacijos centre (toliau – KTIC) bus teikiamos nemokamos konsultacijos tiek vietoje, tiek telefonu ir internetu, dalijami informaciniai leidiniai, žemėlapiai, plečiamas infodėžių tinklas, atnaujinamos e. interaktyvių stendų informacinės sistemos bei tobulinama interneto svetainė www.klaipedatravel.lt. 2022 m. KTIC ir toliau vystys skaitmeninę miesto rinkodarą ir taip didins Klaipėdos matomumą Lietuvoje. Klaipėdos miesto ekonominės plėtros strategijoje iki 2030 metų, kaip svarbiausios, nurodytos šios turizmo kryptys – jūrinis ir sveikatinimo turizmas. Siekiant didinti paslaugų apimtį bei įvairovę minėtose turizmo kryptyse bus rengiami nauji vandens ir sveikatinimo turistiniai maršrutai, *Klaipėdos turistiniai objektai įtraukiami į regioninius turizmo maršrutus*, įgyvendinamos sezoniškumo mažinimo priemonės kviečiant turistus į Klaipėdą visus metus. Vystant vandens turizmą tradiciškai ypatingas dėmesys kreipiamas į kruizų organizavimą siekiant stiprinti Lietuvos, kaip jūrinės valstybės, statusą, gerinti Klaipėdos miesto ir uosto įvaizdį pasaulyje.COVID-19 pandemija sustabdė kruizinę laivybą, o jos atsigavimas yra tiesiogiai susijęs su pandemijos suvaldymu. 2021 m. į Klaipėdą atplaukė 2 kruiziniai laivai, 2022 m. yra registruoti 55 kruiziniai laivai, atplauksiantys į Klaipėdą, bet ar atsigaus kruizinė laivyba, sunku prognozuoti. Vis dėlto kruizinės laivybos plėtojimo srityje siekiama aktyviai dalyvauti kruizinių laivų asociacijų, tokių kaip „Cruise Baltic“, veikloje, kuriant bendrą rinkodaros sistemą, organizuoti Klaipėdos miesto ir uosto pristatymą kruizinio turizmo svetainėse, leisti ir platinti informacinius leidinius (anglų, rusų ir vokiečių kalbomis), pristatančius Klaipėdos miesto ir uosto kruizinio turizmo galimybes ir produktus. Kruizinės laivybos plėtrą kiekvienais metais remia Klaipėdos valstybinio jūrų uosto direkcija, tačiau Klaipėdos miesto savivaldybės (toliau – Savivaldybė) indėlis yra labai svarbus, siekiant sukurti patrauklią laisvalaikio veiklos infrastruktūrą kruizinių laivų turistams. Savivaldybės tarybos 2021 m. lapkričio 25 d. sprendimu Nr. T2-280 „Dėl Paskatos organizuoti konferencinio turizmo renginius Klaipėdos miesto savivaldybėje administravimo tvarkos aprašo patvirtinimo“ patvirtinus konferencinio turizmo paskatą, 2022 m. bus siekiama kuo plačiau iškomunikuoti šią paskatą ir į Klaipėdą pritrauki iki 10 didesnių nei 100 dalyvių tarptautinių konferencijų. Tęsiamas projekto *„Savivaldybes jungiančių turizmo trasų ir turizmo maršrutų informacinės infrastruktūros plėtra*“ įgyvendinimas. Įgyvendinant šį projektą, įrengta turizmo ženklinimo infrastruktūra septynių savivaldybių teritorijose, užtikrinant turistų bei lankytojų informatyvumą apie savivaldybes jungiančias turizmo trasas ir maršrutus bei jose esančias lankytinas vietas. Įrengtas 361 infrastruktūros objektų ženklinimas (iš jų 59 vnt. Klaipėdos m. savivaldybėje), tokie kaip kryprodė su krypties rodyklėmis, kelio ženklai Nr. 628 „Krypties rodyklė į lankytiną vietą“ ir Nr. 629 „Lankytinos vietos pavadinimas“, informacinis stendas-kolona, informacinis stendas su vietos žemėlapiu ir kryprodėmis, informacinis stendas su žemėlapiu ir kryprodėmis (netūrinis), informacinis stendas su žemėlapiu ir kryprodėmis (tūrinis), informacinis stendas tik su žemėlapiu ir aprašymu, informacinis stendas prie turizmo objekto, įvažiavimas į miestą, rajoną, įvažiavimas į regioną. Esant sutaupytų projekto lėšų, planuojama įsigyti 3 taktilinius žemėlapius (Šv. Jono bažnyčia ir jos aplinka, istorinio Danės uosto bei Liepų g.). Šiuo metu jų gamyba dar nebaigta, todėl įrengimas planuojamas tik 2022 m.*Turistų traukos centrų formavimas gerinant rekreacijos infrastruktūrą.* Siekiant harmoningai atnaujinti ir pritaikyti turizmui bei kultūros poreikiams Klaipėdos piliavietės teritoriją, 2022 m. tęsiamas projekto „*Klaipėdos pilies ir bastionų komplekso restauravimas ir atgaivinimas*“ II etapas. Parengtas techninis projektas ir gautas statybą leidžiantis dokumentas. Pagal parengtą projektą numatyta atkurti didįjį pilies bokštą. Pirmame bokšto aukšte numatoma įkurti pilies istorijos raidos informacijos centrą, viršuje – apžvalgos aikštelę. 2022 m. numatytas rangos darbų pirkimas ir rangos darbų sutarties pasirašymas.*Istorinių krantinių sutvarkymas*. 2023 m. numatoma parengti Klaipėdos pilies šiaurinėje dalyje, prie istorinių laivų krantinės, rekonstrukcijos techninį projektą, rekonstruoti krantinę, įrengti vandentiekio ir elektros tinklus, pastatyti pontoną, įrengti saugų nusileidimą prie laivų, siekiama sutvarkyti taip, kad prie jos galėtų švartuotis istoriniai laivai.*Klaipėdos pilies ir bastionų komplekso restauravimas ir atgaivinimas (III etapas, vakarinės kurtinos atkūrimas ir įveiklinimas).* Klaipėdos pilies ir bastionų komplekso atkūrimas įgyvendinamas tikslingai ir etapiškai. Šiuo metu jau atkurtos ir įveiklintos rytinė ir šiaurinė kurtinos, sutvarkytos dvi poternos, parengtas pilies didžiojo bokšto techninis projektas. Artimiausiuose planuose – vakarinės kurtinos atkūrimas ir įveiklinimas. Tam reikalinga parengti koncepciją ir projektinius siūlymus.*Smiltynės turizmo ir rekreacijos schemos priemonių įgyvendinimas.* 2022 m. ypatingą dėmesį toliau planuojama skirti Smiltynės teritorijai, siekiant ją aktualizuoti ir naujai pristatyti miestiečiams, kaip miesto parką prie jūros. 2021 m. buvo pradėtas Smiltynės miško parko projektavimas, sukurtas Smiltynę pristatantis vaizdo įrašas. 2022 m. planuojama pakartotinai parengti paraišką Smiltynės kurortinės teritorijos statuso gavimui, parengti ir įgyvendinti Smiltynės rinkodaros kampaniją.**02 uždavinys. Gerinti verslo ir investicinę aplinką Klaipėdos mieste.***Klaipėdos miesto verslo paramos ir investicinės aplinkos gerinimo sistemos plėtojimas.* Smulkusis ir vidutinis verslas yra vienas pagrindinių ekonomikos variklių. Valstybės parama yra būtina ir labai reikšminga būtiniausiems gebėjimams, kompetencĳoms bei motyvacĳoms užtikrinti, naujam bei esamam verslui išlaikyti. *Klaipėdos miesto ekonominės plėtros strategijos įgyvendinimo veiksmų plano iki 2030 metų priemonių, susijusių su miesto rinkodara, investuotojų pritraukimu, verslumo skatinimu, įgyvendinimas.* 2018 m. rugsėjo 24 d. Savivaldybė, VšĮ Klaipėdos universitetas, VĮ Klaipėdos valstybinio jūrų uosto direkcija, UAB Klaipėdos laisvosios ekonominės zonos valdymo bendrovė, Klaipėdos pramonininkų asociacija, Klaipėdos pramonės, prekybos ir amatų rūmai ir VšĮ Klaipėdos mokslo ir technologijų parkas pasirašė bendradarbiavimo sutartį dėl Klaipėdos miesto ekonominės plėtros strategijos (toliau *–* KEPS2030) įgyvendinimo. KEPS2030 numatyta koncentruoti partnerių veiksmus į 4 sektorių auginimą mieste – jūrinės ekonomikos, bioekonomikos, pažangios pramonės ekonomikos bei kūrybinės ir paslaugų ekonomikos. Siekiant sklandžiai įgyvendinti KEPS2030 numatytas priemones ypač svarbus nuoseklus KEPS2030 administravimas, todėl toliau bus organizuojamas Ekonominės plėtros tarybos, Įgyvendinimo valdymo grupės bei Rinkodaros tarybos darbas, pildoma ir atnaujinama KEPS2030 valdymo programa bei siekiama sukurti atvirą prieigą prie KEPS2030 įgyvendinimo duomenų visiems besidomintiems. Papildomai daug dėmesio bus skiriama KEPS2030 projektų viešinimui. *Viešųjų paslaugų smulkiojo ir vidutinio verslo (toliau – SVV) subjektams teikimas verslo inkubatoriuje.* Siekiant sudaryti palankias sąlygas plėtoti verslą naujai įsteigtoms SVV įmonėms, Savivaldybės tarybos 2019 m. liepos 25 d. sprendimu Nr. T2-224 patvirtintas tvarkos aprašas, kuriame numatyta paramos teikimo SVV subjektams tvarka. 2020 ir 2021 m. buvo organizuoti konkursai dėl dalinio finansavimo SVV projektams, reprezentuojantiems Klaipėdos miestą ir SVV patirtų išlaidų kompensavimas pagal nustatytus kriterijus. 2021 m. konkursų sąlygos buvo parengtos atsižvelgiant į iššūkius, su kuriais SVV susidūrė dėl COVID-19 pandemijos, todėl buvo numatytos tokios finansavimo kryptys, kaip paslaugų skaitmenizavimas, perkėlimas į internetinę erdvę ir pan. 2022 m. planuojama tęsti pasirinktą kryptį ir SVV paramos priemones orientuoti į COVID-19 pandemijos iššūkių sprendimą. Papildant Savivaldybės SVV rėmimo priemones VšĮ „Klaipėda ID“ per savo padalinį (KUFA) 2022 m. kas mėnesį organizuos informacinius-konsultacinius renginius SVV subjektams aktualiomis temomis. Planuojama, kad per metus konsultacijos bus suteiktos daugiau nei 300 SVV subjektų. 2022 m. KUFA ir toliau tęs kultūros ir kūrybinių industrijų (KKI) skatinimo veiklas: KUFA rezidentams iš dalies bus kompensuojamos patalpų nuomos išlaidos, organizuojami bendruomenės renginiai, bus sukurta ir startuos KKI inkubavimo programa. *Klaipėdos regiono oro uosto rinkodaros priemonių rėmimas*. Priemonė įgyvendinama vadovaujantis Savivaldybės tarybos 2018 m. birželio 28 d. sprendimu Nr. T2-151 „Dėl pritarimo asociacijos „Klaipėdos regionas“ Klaipėdos regiono pasiekiamumo ir žinomumo didinimo 2019–2021 m. programai ir jungtinės veiklos sutarties dėl Klaipėdos regiono pasiekiamumo ir žinomumo didinimo 2019–2021 m. programos įgyvendinimo projektui“. Dėl COVID-19 pandemijos 2020 m. sutartis su „Wizzair“ buvo nutraukta ir skrydžiai, kuriuos finansavo Klaipėdos regiono savivaldybės, nebuvo vykdomi. 2022 m. planuojama atnaujinti regiono pasiekiamumo programą siekiant pritraukti papildomų skrydžių krypčių į Palangos oro uostą. *Verslo plėtros sąlygų gerinimas.* Siekiant pritraukti naujas investicijas į miestą bei skatinti čia veikiančių verslų plėtrą 2022 m. planuojama įgyvendinti 2021 m. Savivaldybės tarybos patvirtintą paskatų paketą: 1. Žaliojo koridoriaus paskata toliau siekiama palengvinti stambiam investuotojui infrastruktūros projektų įgyvendinimą sutrumpinant projekto derinimo procesą.
2. Aukštos profesinės kvalifikacijos specialistų pritraukimo finansine paskata bus siekiama prisidėti prie verslui reikalingų specialistų pritraukimo į Klaipėdos įmones ir taip skatinti aukštą pridėtinę vertę kuriančių verslų plėtrą mieste.
3. Naujų darbo vietų steigimo tikslinėse verslo srityse finansine paskata bus siekiama paskatinti Klaipėdoje steigtis paslaugų centrus bei informacinių ir ryšių technologijų (IRT) paslaugų įmones.
4. Konferencijų organizavimo paskata bus siekiama į Klaipėdą pritraukti didesnes nei 100 dalyvių tarptautines konferencijas, atitinkančias KEPS2030 strategines plėtros kryptis.

Paskatų paketas (išskyrus žaliąjį koridorių) tikslingai orientuotas į svetingumo ir informacinių ir ryšių technologijų paslaugas teikiančias verslo sritis, siekiant prisidėti prie miesto ekonomikos diversifikavimo, kuris išskirtas kaip vienas Klaipėdos miesto ekonominės plėtros strategijos tikslų. Paskatas kartu įgyvendins Savivaldybės administracija ir VšĮ „Klaipėda ID“ bei Klaipėdos turizmo ir kultūros informacijos centras. Savivaldybė kartu su asociacija „Klaipėdos regionas“ partnerio teisėmis dalyvauja tarptautinės programos *Interreg Europe projekte „Regioninis bendradarbiavimas darniam, integruotam ir sumaniam planavimui“.* Projekto tikslas – stiprinti tarpvalstybinį regioninį bendradarbiavimą ir žmogiškuosius gebėjimus, suformuojant partneryste ir pasitikėjimu grįstus bendradarbiavimo modelius tarp projekto partnerių. Bus rengiami darnaus regioninio vystymosi plėtros dokumentai ir veiksmų planai iki 2030 m.  |
| **01 tikslo rezultato vertinimo kriterijai**  |
| Kriterijaus pavadinimas, mato vnt. | Savivaldybės administracijos padalinys, atsakingas už rodiklio reikšmių pateikimą | Kriterijaus reikšmė, metai |
| 2021 (faktas) | 2022  | 2023 | 2024 |
| Klaipėdoje apsilankančių turistų skaičiaus didėjimas, proc. | Ekonominės plėtros grupė | -48,8 (2020) | 3 | 3 | 3 |
| Visų Klaipėdos miesto apgyvendinimo įstaigų užimtumo pokytis, proc. | Ekonominės plėtros grupė | -25 (2020) | 3 | 3 | 3 |
| Apyvarta pagal veiklos vykdymo vietą (nefinansų įmonių), mlrd. Eur | Lietuvos statistikos departamento duomenys | 7,6 (2020) | Didėjimas | Didėjimas | Didėjimas |
| Darbuotojų skaičius veikiančiose mažose ir vidutinėse įmonėse: | Lietuvos statistikos departamento duomenys | 47 420 | Didėjimas | Didėjimas | Didėjimas |
| iš viso 0–4 darbuotojai |  | 6 207 |  |  |  |
| iš viso 5–9 darbuotojai |  | 5 951 |  |  |  |
| **Galimi programos vykdymo ir finansavimo variantai:**Klaipėdos miesto savivaldybės biudžeto lėšos, valstybės biudžeto tikslinės dotacijos lėšos, Europos Sąjungos paramos lėšos, kitos lėšos. |
| **Klaipėdos miesto savivaldybės 2021–2030 metų strateginio plėtros plano dalys, susijusios su vykdoma programa:**1.1.1. uždavinys. Pagerinti investicijų pritraukimo ir verslo plėtros sąlygas.1.1.2. uždavinys. Paskatinti gyventojų verslumą ir ekonominį mobilumą. 1.1.3. uždavinys. Išplėtoti verslo, mokslo ir savivaldos subjektų bendradarbiavimą.1.2.1. uždavinys. Padidinti turizmo objektų patrauklumą.1.2.2. uždavinys. Išplėtoti turizmo ir rekreacijos paslaugas.1.2.3. uždavinys. Užtikrinti miesto pasiekiamumą.2.1.3. uždavinys. Sustiprinti jūrinę kultūrą, skatinant kūrybiškumą ir plėtojant kultūrinę partnerystę. |

Priedas – 2022–2024 m. Klaipėdos miesto savivaldybės ekonominės plėtros programos (Nr. 02) tikslų, uždavinių, priemonių, priemonių išlaidų ir produkto kriterijų suvestinė.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_